मीरा कुमार की उम्मीदवारी के बाद सोशल मीडिया और यहां तक कि कथित तौर पर मुख्य धारा की मीडिया में यह बात फ़ैलायी जा रही है कि कांग्रेस व विपक्ष ने उन्हें हारने के लिए अपना उम्मीदवार बनाया है। इसके संबंध में चुनाव के पहले ही वोटों की गिनती भी परोसी जा रही है। मानों इस चु्नाव का कोई महत्व ही न हो। लेकिन जरा ठहरिए। लोकतांत्रिक राजनीति कभी बांझ नहीं होती है। यह बात उस वक्त भी साबित हुई थी जब 14वें राष्ट्रपति के लिए वर्ष 2012 में चुनाव हो रहे थे। तब कांग्रेस और उसके सहयोगी दलों की ओर से प्रणब मुखर्जी उम्मीदवार थे और उनके सामने पूर्व लोकसभा अध्यक्ष पी ए संगमा (जन्म 1 सितंबर 1947, मृत्यु 4 मार्च 2016) थे।